На основу члана 22. Закона о јавној својини („Службени гласник РС“, бр. 72/2011, 88/2013, 105/2014, 104/2016-др. закон, 108/2016, 113/2017 и 95/2018), члана 6. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Службени гласник РС“, бр. 16/2018), члана 32. Закона о локалној самоуправи („Службени гласник РС“, број 129/2007, 83/2014- други закон, 101/2016-други закон и 47/2018), члана 23. Одлуке о прибављању и располагању стварима у јавној својини општине Владичин Хан („Службени гласник грaда Врања“, број 16/18) и члана 41. и 138. Статута Општине Владичин Хан („Службени гласник Пчињског округа“, број 21/2008 и 8/2009 и „Службени гласник грaда Врања“, број 11/2013, 5/2017 и 14/2017), Скупштина општине Владичин Хан, на седници одржаној дана 03.03.2019. године, донела је

**О Д Л У К У**

**О ДАВАЊУ НАЧЕЛНЕ САГЛАСНОСТИ УСЦ „КУЊАК“ ВЛАДИЧИН ХАН ЗА ДАВАЊЕ У ЗАКУП ПОСЛОВНОГ ПРОСТОРА У ЈАВНОЈ СВОЈИНИ ОПШТИНЕ ВЛАДИЧИН ХАН**

**Члан 1.**

 **ДАЈЕ СЕ НАЧЕЛНА САГЛАСНОСТ** УСЦ „Куњак“Владичин Ханза давањеу закуп, у сврху обављања политичке делатности, на одређено време, на период од 5 година, пословног простора који је у јавној својини општине Владичин Хан, а чији је корисник УСЦ„Куњак“ Владичин Хан, који се налази у Владичином Хану на кп.бр. 924/3, уписана у лист непокретности бр. 118 КО Владичин Хан и то:

* Зграда број 5- зграда за спорт и физичку културу-део управна зграда-сала за састанке површине 36,97м2.

**Члан 2.**

 **ОБАВЕЗУЈЕ СЕ** УСЦ „Куњак“ Владичин Хан да ради давања у закуп пословног простора из члана 1. ове Одлуке спроведе поступак јавног надметања (лицитације) у складу са законом.

**Члан 3.**

 **ОБАВЕЗУЈЕ СЕ** УСЦ „Куњак“ Владичин Хан да општини Владичин Хан достави податке о спроведеном поступку давања у закуп пословног простора из члана 1. ове Одлуке у року од осам дана по окончању поступка.

**Члан 4.**

 **ОБАВЕЗУЈЕ СЕ** УСЦ “Куњак“ Владичин Хан да након спроведеног поступка за давање у закуп, а пре закључења уговора о закупу, прибави мишљење Општинског правобранилаштва Владичин Хан.

**Члан 5.**

Ова одлука ступа на снагу осмог дана од дана објављивања у "Службеном гласнику града Врања".

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-18/11/19-I**

 **ЗАМЕНИК ПРЕДСЕДНИКА**

 **Мирослав Ђорђевић**